Καλούνται οι φοιτητές του Τμήματος Ιατρικής που περάτωσαν τις σπουδές τους να υποβάλουν ηλεκτρονικά στον ακόλουθο σύνδεσμο τις **αιτήσεις για χορήγηση πτυχίου** και συμμετοχή τους στην **ορκωμοσία του Οκτωβρίου-Νοεμβρίου 2025**.

Οι αιτήσεις με τα συνημμένα δικαιολογητικά θα γίνονται δεκτές **ΜΕΣΩ ΗΛΕΚΤΡΟΝΙΚΗΣ ΠΛΑΤΦΟΡΜΑΣ**  **έως και την Τρίτη 16/09/2025** στον σύνδεσμο:

<https://docs.google.com/forms/d/e/1FAIpQLScAJ07Q4LI4QwH7S28S39kqPM2XAUNZq8zhruc9bde8h8OOWw/viewform?usp=sf_link>

**(Απαιτείται σύνδεση στον πανεπιστημιακό λογαριασμό.)**

**Οδηγίες**

1. Εκτυπώστε τη συνημμένη αίτηση χορήγησης πτυχίου, συμπληρώστε, σημειώστε τη σχετική ημερομηνία και υπογράψτε την. (Συμπληρώστε στον κενό χώρο τα επιπλέον μαθήματα στα οποία εξεταστήκατε ή θέλετε να αφαιρέσετε.)

**Η αίτηση επισυνάπτεται.**

2. Συγκεντρώστε τα απαιτούμενα έγγραφα με την παρακάτω σειρά:

α) Αίτηση χορήγησης πτυχίου.  
β) Ευκρινές φωτοαντίγραφο της αστυνομικής ταυτότητας/διαβατηρίου (και τις δύο όψεις).  
γ) Υπεύθυνη δήλωση περί μη ύπαρξης εκκρεμοτήτων με τη Φοιτητική Μέριμνα (κατοικίες).

**Τη βεβαίωση της Κεντρικής Βιβλιοθήκης περί μη ύπαρξης εκκρεμοτήτων ΘΑ ΤΗ ΖΗΤΗΣΕΙ Η ΓΡΑΜΜΑΤΕΙΑ από την Βιβλιοθήκη μετά το πέρας της προθεσμίας των αιτήσεων χορήγησης πτυχίου.**

3. Σαρώστε ασπρόμαυρα, με ανάλυση όχι παραπάνω από 150dpi, σε **ΕΝΑ (1) αρχείο PDF** όλα τα έγγραφα που έχετε συγκεντρώσει.

Εναλλακτικά, μπορείτε να φωτογραφήσετε τα έγγραφα (με ανάλυση ΟΧΙ παραπάνω από 3 mega pixels).

Για να δημιουργήσετε αρχείο PDF με τις φωτογραφίες των εγγράφων, τοποθετήστε κάθε φωτογραφία (ανά σελίδα) σε ένα κείμενο του WORD και αποθηκεύστε το ως PDF.

ΠΡΟΣΟΧΗ! Το όνομα του αρχείου PDF θα είναι το επώνυμο και το όνομά σας. Π.χ., ΠΑΠΑΔΟΠΟΥΛΟΥ ΜΑΡΙΑ.pdf.

Ακολουθήστε τις οδηγίες που θα βρείτε στη φόρμα για να τη συμπληρώσετε.

**ΠΡΟΣΟΧΗ: οι αιτήσεις πρέπει να είναι ΥΠΟΓΕΓΡΑΜΜΕΝΕΣ και να αποσταλούν ΜΑΖΙ με τα δικαιολογητικά στο ένα και μοναδικό αρχείο PDF που θα υποβληθεί.**

**Συμπεριλάβετε το έγγραφο από την Ελληνική Αστυνομία ΜΟΝΟ σε περίπτωση απώλειας της Ακαδημαϊκής ταυτότητας.**